EkBass/fiwiki-20250220-pages-articles huggingface dataset:
Cristiano Biraghi

Cristiano Biraghi (s. 1. syyskuuta 1992 Cernusco sul Naviglio) on italialainen jalkapalloilija, pelipaikaltaan vasemmalla laidalla pelaava keskikenttäpelaaja. Hän edustaa Italian Serie A:ssa pelaavaa Fiorentinaa. Biraghi pelasi Interin junioreissa ja pääsi syksyllä 2010 kentälle kahdessa Mestarien liigan ottelussa, mutta kotimaan liigauransa hän aloitti Juve Stabian, Cittadellan, Catanian ja Chievo Veronan joukkueissa. Cataniassa hän pelasi ensimmäiset Serie A -ottelunsa kaudella 2013–2014 ja jatkoi seuraavalla kaudella samalla sarjatasolla Veronassa. Kauden 2015–2016 hän pelasi lainalla Espanjan La Ligassa Granadan joukkueessa. Hän pelasi Espanjassa 32 liigaottelua, joista kaikki avauskokoonpanossa. Tämän jälkeen hän on pelannut Pescarassa ja Fiorentinassa. Ensimmäiset Serie A -ottelunsa Interin pelaajana hän pelasi syksyllä 2019 palattuaan seuraan lainasopimuksella Fiorentinasta. Tuolla lainakaudellaan hän pelasi 26 liigaottelua ja teki niissä kaksi maalia. Hän on pelannut Serie A:ssa eri seuroissa kaikkiaan 215 ottelua ja tehnyt niissä kuusi maalia. Biraghi on pelannut Italian alle 19- ja alle 21-vuotiaiden maajoukkueissa ja oli mukana jälkimmäisen ikäluokan EM- kilpailuissa vuonna 2013, jolloin Italia saavutti hopeaa, ja vuonna 2015. Hän pelasi Italian A-maajoukkueessa ensimmäisen kerran syyskuussa 2018 Kansojen liigan ottelussa Puolaa vastaan ja teki runsas kuukausi myöhemmin ensimmäisen maaottelumaalinsa kolmannessa maaottelussaan samaa maata vastaan. Hän on lokakuun 2021 puoliväliin mennessä pelannut 11 A-maaottelua, jotka kaikki avauskokoonpanossa. == Lähteet == Luokka:Italialaiset jalkapalloilijat Luokka:Vuonna 1992 syntyneet Luokka:Elävät henkilöt
Kabul (Israel)

Kabul (, ) on lähinnä islaminuskoisten arabien asuttama kylä Israelissa. Sen asukasluku oli vuoden 2018 lopussa 13 854\. ==Maantiede== Kabul sijaitsee Israelin pohjoisosassa läntisen Galilean alueella. ==Historia== Kabul esiintyy useampaan otteeseen Vanhassa testamentissa. Joosuan kirjassa se kuuluu Asserin heimon alueisiin ja 1. kuninkaiden kirja kuvaile Tyroksen kuninkaan Hiramin pettymystä tämän saatuaan Salomolta palkkioksi avustaan vain "Kabulin maat". 2. aikakirja väittää puolestaan päinvastoin Salomon saaneen kaupunkeja Hiramilta. Sekavuus selittyy mahdollisesti Kabulin sijainnilla rajamaalla juutalaisten hallitsemien alueiden ja foinikialaisten hallitseman Akkon kaupungin välillä. Arkeologisia löydöksiä nykyisestä Kabulista on tehty pronssikauden keskivaiheilta ja hellenistiseltä kaudelta. Kabul oli tunnettu viinistä ja oliiviöljystään. Paikalla oli synagoga ja kylpylöitä. Roomalainen Gaius Cestius Gallus valtasi Kabulin vuonna 66 ja sittemmin jonkin aikaa Kabulissa asui historioitsija Josephus. Jerusalemin kukistumisen jälkeen paikalle muutti pappissuku Jerusalemista. Ristiretkeläiset tunsivat paikan nimellä Cabor. ==Väestö== Kabulin asukasluku oli vuoden 2018 lopussa 13 854. Kylän asukkaat ovat pääasiassa islaminuskoisia arabeja. ==Lähteet== Luokka:Israelin kaupungit Luokka:Arabien asuttamat paikkakunnat Israelissa
František Brůna

František Brůna (13. lokakuuta 1944 Dolní Kralovice – 24. huhtikuuta 2017 Benešov, Tšekki) oli Tšekkoslovakiaa edustanut käsipalloilija, olympiamitalisti ja maailmanmestari. Brůna saavutti Tšekkoslovakian maajoukkueessa olympiahopeaa Münchenissä 1972, maailmanmestaruuden vuonna 1967 ja MM-pronssia vuonna 1964. Hän kuoli benešovilaisessa sairaalassa 72-vuotiaana 24. huhtikuuta 2017.https://sport.tn.nova.cz/clanek/odesla-dalsi- sportovni-legenda-zemrel-olympionik-a-mistr-sveta.html Olympedia == Lähteet == * === Viitteet === == Aiheesta muualla == * Luokka:Tšekkoslovakialaiset käsipalloilijat Luokka:Tšekkoslovakialaiset olympiamitalistit Luokka:Vuonna 1944 syntyneet Luokka:Vuonna 2017 kuolleet
Panamanpillimuura

Panamanpillimuura (Hafferia zeledoni) on puumuuriin kuuluva lintulaji. Lajia tavataan Keski- ja Etelä-Amerikasta. ==Taksonomia== Aikaisemmin panamanpillimuuran katsottiin olevan pillimuuran (Hafferia immaculata) kanssa samaa lajia. Ne myös kuuluivat sukuun Myrmeciza, mutta tämä suku on todettu parafyleettiseksi ja panamanpillimuura on siirretty nokimuurien sukuun. ==Koko ja ulkonäkö== Panamanpillimuura voi kasvaa 18-19 cm pitkäksi. Sukupuolet eroavat toisistaan ulkonäöltään. Panamanpillimuurakoiras on kauttaaltaan kiiltävän musta lukuun ottamatta valkoista laikkua siipien taipeessa. Naaras on väriltään ruosteenruskea ja naama on harmaa. Lajin silmien ympärillä on paljas sininen alue. Linnun pyrstö on pitkä ja pyöreäpäinen. ==Levinneisyys ja elinympäristö== Panamanpillimuuran levinneisyysalue ulottuu Nicaraguan eteläosista Panamaan ja Etelä-Amerikassa Kolumbiasta ja Ecuadorista Andien länsipuolelta. Lajin elinympäristöä ovat kosteat metsät ja niiden reunamaat. Se liikkuu yksin tai pareittain metsien pohjakerroksissa. Panamanpillimuuran ravintoa ovat hyönteiset ja se voi seurata muurahaisia. ==Lähteet== Luokka:Puumuurat
Al-Karmil

Al-Karmil eli raamatun Karmel on kylä Palestiinan Länsirannalla. Sen asukasluku oli vuonna 2016 arviolta 4 940\. ==Maantiede== Al-Karmil sijaitsee Palestiinan Länsirannalla Hebronin kuvernoraattissa noin 18 kilometriä Hebronin kaupungista etelään. Sen naapuripaikkakuntia ovat At Tuwani idässä, Al Hadadiya pohjoisessa, Yatta lännessä ja Ma’in etelässä. Kaupungin korkeus merenpinnasta on noin 807 metriä. Vuoden keskimääräinen lämpötila Yattassa on noin 18°C ja keskimääräinen sadanta 303 mm. ==Historia== Al-Karmil on saanut nimensä kanaanilaisesta lausahduksesta, joka tarkoittaa vapaasti kääntäen "Jumalan siunausta". Paikka esiintyy Vanhassa testamentissa nimellä Karmel. 1. Samuelin kirjassa se mainitaan liittyen Samuelin ja Saulin sotaan amalekilaisia vastaan. Samassa kirjassa mainitaan myöhemmin myös "mahtava mies" Kalebin heimon Nabal, joka paimennutti karjaansa Karmelissa. Nabalin vaimo oli myöhemmin Daavidin kanssa avioitunut Abigail. Roomalaiskaudella alue kuului Limes Palaestinaen alueeseen. Paikkakunta oli myös roomalaisten illyrialaisen ratsuväen varuskunta. Eusebios kuvaili myöhemmin paikkakuntaa suurehkoksi juutalaiseksi kyläksi. Paikalta tunnetaan Bysantin valtakunnan aikaisia kirkkojen raunioita, sekä ristiretkeläisten rakennuttaman linnan rauniot. ==Väestö== Palestiinan tilastokeskuksen mukaan al-Karmilin asukasluku oli vuonna 2016 arviolta 4 940\. Vuonna 2007 vastaava lukema oli 3 685. ==Lähteet== == Aiheesta muualla == Luokka:Palestiinan kaupungit
Lannion

Lannion on kunta läntisessä Ranskassa Côtes-d'Armorin departementissa Bretagnen alueella. Lannionissa on departementin aliprefektuuri. == Historia == pienoiskuva|vasen|Léguerjoen ylittävä Pont de Lannion Kunta sijaitsee Englannin kanaalin rannikolla Léguerjoen suulla. Rannikko tunnetaan porttina Vaaleanpunaisen graniitin rannikolle. Alueella on ollut asutusta neoliittiselta kaudelta lähtien. Nykyinen kunnan keskusta kehittyi joen ylittävän sillan kohdalle. Siltaa suojaamaan rakennettiin linna ja keskiajalla keskustan ympärille rakennettiin suojavallit. Lannionista kehittyi keskiajalla kaupan keskus ja sen markkinat ovat yhä tunnetut. == Nähtävyyksiä == Kunnan näkymää hallitsee Brélévenezin kirkko, jonne johtaa 140 porrasta. Lannionissa on yhä keskiaikaisen kaupungin ilmapiiri vanhoine aukioineen ja mukulakivikatuineen. Myös vanhoja koristeellisia puu- ja liuskekivitaloja on yhä paljon jäljellä. == Talous == Lannionissa on teknologiapuisto, missä on noin sata korkean teknologian yritystä ja tutkimuskeskusta. Siellä sijaitsee myös tietoliikennealan yhtiö Nokian yksikkö Nokia Lannion. Se kuului aikaisemmin Alcatel-Lucent -yhtiöön. == Lähteet == == Aiheesta muualla == Luokka:Côtes-d’Armorin kunnat
Caitríona Balfe

Caitríona Balfe [kə'triːnə 'bælf] (s. 4. lokakuuta 1979 Dublin) on irlantilainen näyttelijä, tuottaja ja malli. Hänet tunnetaan parhaiten päähenkilönä Claire Fraser draamasarjassa Outlander – Matkantekijä (2014–). Balfe on voittanut kyseisestä roolisuoristuksestaan muun muassa kaksi People’s Choice -palkintoa, kaksi Saturn-palkintoa sekä on ollut ehdolla neljä kertaa parhaan naispääosan Golden Globe -palkinnosta. Ennen televisio- ja elokuvauraa Balfe toimi yli kymmenen vuotta mallina muotiyrityksille kuten Dolce & Gabbana, Chanel, Marc Jacobs ja Louis Vuitton. == Yksityiselämä == Balfe avioitui pitkäaikaisen poikaystävänsä, musiikkialalla työskentelevän Tony McGillin kanssa vuonna 2019, ja elokuussa 2021 he saivat pojan. == Filmografiaa == === Elokuvat === *Super 8 (2011) – Elizabeth Lamb *Suuri puhallus (2013) – Jasmine Tressler *Money Monster (2016) – Diane Lester *Le Mans 66 – täydellä teholla (2019) – Mollie Miles *Belfast (2021) – Ma === Televisiosarjat === * Outlander – Matkantekijä (2014–, päärooli ja tuottaja) – Claire Beauchamp Fraser == Lähteet == == Aiheesta muualla == * Luokka:Irlantilaiset näyttelijät Luokka:Vuonna 1979 syntyneet Luokka:Elävät henkilöt
Keski-Pohjanmaan vaakuna

Keski-Pohjanmaan vaakuna on Keski-Pohjanmaan maakunnan heraldinen tunnus. Vaakunan heraldinen selitys kuuluu: "Sinisessä kentässä hopeinen, kultakyntinen ja -kielinen, kävelevä, taakseen katsova näätä, jonka saatteena yläpuolella kolme ja alapuolella kaksi hopeista naularistiä." Ennen nykyistä vaakunaa Keski-Pohjanmaan maakuntaliitto käytti julkaisuissaan epävirallista vaakunaa, jossa oli kuvattuna lohkoisen kilven sinisessä yläkentässä purjelaiva sekä hopeisessa alakentässä kolmen sinisen aaltokoroisen jänteen päällä ristikkäinen lapio, kirves ja kuokka. Kilven päällä oli kuvattu muurikruunun tapainen kruunu. Keski-Pohjanmaan nykyisen vaakunan on suunnitellut heraldikko Gustaf von Numers Keski-Pohjanmaan maakuntaliitolle vuonna 1950. Vaakunasta tuli maakunnan tunnus vuoden 1997 lääniudistuksen myötä. Taakseen katsova näätä on peräisin Pohjanmaan historiallisen maakunnan vanhimmasta tunnetusta vaakunasta vuodelta 1562. Vaakunan naularistit kuvaavat alueen viittä alkuperäistä emäseurakuntaa, sekä maakunnan käsistään taitavia asukkaita. Vaakunan värit ovat Pohjanmaan historiallisen maakunnan perinteiset tunnusvärit ja niitä on käytetty myös Kari K. Laurla vuonna 1979 suunnittelemassa Keski-Pohjanmaan isännänviirissä. Käytössä on myös vaakunan pohjalta tehty maakuntalippu, jonka Keski-Pohjanmaan maakuntahallitus valitsi vuonna 2000. Lipussa on sinisellä pohjalla vaakunan näätä ja naularistit, sekä lipun reunoissa kaksi valkoista paalua. Näätä oli aiheena myös vuonna 1977 Kokkolaan liitetyn Kaarlelan kunnan vaakunassa. Naularistejä on taas käytetty Kaustisen ja Perhon kuntien vaakunoissa. == Galleria == Tiedosto:Keski- Pohjanmaa vaakuna vanha.png|1900-luvun alussa käytössä ollut epävirallinen vaakuna. Tiedosto:Armorial suédois Ostrobothnia.jpg|Pohjanmaan vaakuna vuoden 1562 teoksessa Armorial suédois. Ranskan kansalliskirjasto, Pariisi. Tiedosto:Keski-Pohjanmaa.lippu.svg|Keski-Pohjanmaan maakuntalippu Tiedosto:Kaarlela.vaakuna.svg|Kaarlelan vaakuna, käytössä 1962-1976. Tiedosto:Keski-Pohjanmaa.vaakuna2.svg|Heraldikko Olof Erikssonin malli vaakunasta vuodelta 1986. Käytössä tienvarsikylteissä. Tiedosto:Keski- Pohjanmaa and Kokkola border sign 2018.jpg|Keski-Pohjanmaan ja Kokkolan rajakyltti. == Katso myös == * Keski-Pohjanmaan maakunnan kuntien vaakunat == Lähteet == * Iltanen, Jussi: Suomen kuntavaakunat (2013), Karttakeskus, ISBN 951-593-915-1 === Viitteet === Vaakuna Luokka:Suomen maakuntien vaakunat
Sunshine Kitty

Sunshine Kitty on ruotsalaislaulaja Tove Lon neljäs studioalbumi. Se julkaistiin Island Recordsin kautta 20. syyskuuta 2019. == Kappaleet == # # # # # # # # # # # # # # == Lähteet == Luokka:Tove Lon albumit Luokka:Vuoden 2019 albumit
Elihu Yale

Elihu Yale (5. huhtikuuta 1649 Boston, Brittiläinen Amerikka – 8. huhtikuuta 1721 Lontoo, Iso-Britannia) oli brittiläinen kauppias, joka toimi Englannin Itä-Intian kauppakomppanian ylläpitämän, Madrasin (nyk. Chennei) Fort St. Georgen presidenttinä. Connecticutissa sijaitseva Yalen yliopisto on nimetty hänen mukaansa. ==Lähteet== ==Aiheesta muualla== Luokka:Kauppiaat Luokka:Yhdysvaltalaiset hyväntekeväisyyden harjoittajat Luokka:Vuonna 1649 syntyneet Luokka:Vuonna 1721 kuolleet
Jefferson Davisin piirikunta (Mississippi)

Jefferson Davisin piirikunta () on Yhdysvaltojen Mississippin osavaltiossa sijaitseva piirikunta. Sen väkiluku oli 11 128 vuonna 2019. Piirikunnan hallintokeskus on Prentissin kaupunki. Piirikunta perustettiin vuonna 1906 ja sai nimensä Konfederaation presidentti Jefferson Davisiltä. == Lähteet == == Aiheesta muualla == Luokka:Mississippin piirikunnat
Pirkanmaan vaakuna

Pirkanmaan vaakuna on Pirkanmaan maakunnan heraldinen tunnus. Vaakunan heraldinen selitys kuuluu: "Kultakentässä punainen, turkiskoroinen lakio." Vaakunan on suunnittelut heradikko Gustaf von Numers Pirkanmaan maakuntaliiton tunnukseksi vuonna 1957 ja siitä tuli Pirkanmaan maakuntavaakuna vuoden 1997 lääniuudistuksen myötä. Vaakunan turkiskoro viittaa maakunnan historiaan eränkäynnin ja kaupan alueena, turkisten ollessa entisaikojen pirkkalaisten tärkeää kauppatavaraa. Vaakunassa käytetyt värit viittaavat kahteen historialliseen maakuntaan, joihin nykyisen Pirkanmaa on perinteisesti katsottu kuuluvan; kultainen kuvaa Satakuntaa ja punainen Hämettä. Pirkanmaalla on käytössä myös maakuntavaakunan pohjalta tehty viiri. Turkiskoroa on käytetty myös Pirkkalan vaakunassa. == Galleria == Tiedosto:Satakunta.vaakuna.svg|Satakunnan vaakuna Tiedosto:Häme.vaakuna.svg|Hämeen vaakuna Tiedosto:Pirkkala.vaakuna.svg|Pirkkalan vaakuna, vahvistettu 28.11.1951. == Katso myös == * Pirkanmaan maakunnan kuntien vaakunat == Lähteet == * Iltanen, Jussi: Suomen kuntavaakunat (2013), Karttakeskus, ISBN 951-593-915-1 * === Viitteet === Luokka:Suomen maakuntien vaakunat Vaakuna
Jackson Square (New Orleans)

Jackson Square on historiallinen puisto New Orleansin ranskalaiskortteleissa. Se lisättiin National Historic Landmark -luetteloon vuonna 1960. Louisianan osto saatettiin päätökseen puistossa joulukuussa 1803. ==Lähteet== ==Aiheesta muualla== Luokka:Yhdysvaltain puistot Luokka:New Orleans Luokka:National Register of Historic Places -kohteet Louisianassa
Clear Creekin piirikunta

Clear Creekin piirikunta () on Yhdysvaltojen Coloradon osavaltiossa sijaitseva piirikunta. Sen väkiluku oli 9 700 vuonna 2019. Piirikunnan hallintokeskus on Georgetownin kunta. Piirikunta on perustettu 1. maaliskuuta 1861. == Lähteet == == Aiheesta muualla == Luokka:Coloradon piirikunnat
Columbine Valley

Columbine Valley on kunta (statutory town) Arapahoen piirikunnassa Coloradon osavaltiossa Yhdysvalloissa. Sen väkiluku oli vuoden väestönlaskennassa 1 256. Kunta perustettiin 2. heinäkuuta 1959 ja kuuluu Denverin metropolialueeseen. == Väestö == Kunnan asukkaista 96,7 prosenttia on valkoisia, 0,944 prosenttia latinalaisamerikkalaisia, 0,858 prosenttia aasialaisia ja 0,687 prosenttia afroamerikkalaisia. 99,7 prosenttia asukkaista on Yhdysvaltain kansalaisia. Kunnan väestön keski-ikä on 55,5 vuotta. ==Lähteet== ==Aiheesta muualla== * Kunnan kotisivut Luokka:Coloradon kunnat
Superior (Colorado)

Superior on kunta (statutory town) Boulderin ja Jeffersonin piirikunnissa Coloradon osavaltiossa Yhdysvalloissa. Sen väkiluku oli vuoden väestönlaskennassa 12 483. Kunta perustettiin vuonna 1896. == Väestö == Kunnan asukkaista 72,4 prosenttia on valkoisia, 17,6 prosenttia aasialaisia, 4,9 prosenttia latinalaisamerikkalaisia ja 1 prosentti afroamerikkalaisia. 89,4 prosenttia asukkaista on Yhdysvaltain kansalaisia. Kunnan väestön keski-ikä on 34,7 vuotta. ==Lähteet== ==Aiheesta muualla== * Kunnan kotisivut Luokka:Coloradon kunnat
Saunamäen liikennepaikka

Saunamäki on rautatieliikennepaikka Lahden ja Kouvolan välisellä rataosalla, Inginmaalla Kuusankoskella. Saunamäellä on raiteenvaihtopaikka ja 300 metrin päässä sijaitseva laitetila. Liikennepaikka rakennettiin vuonna 2009 Lahden ja Luumäen välisen rautatien parantamisen yhteydessäLahti–Luumäki-rataosan parannustyöt etenevät aikataulussaan , ja se nimettiin viereisen samannimisen maantieteellisen mäen mukaan. Saunamäki sijaitsee Korian ja Kausalan rautatieasemien sekä taajamien välissä, 11 kilometriä Kouvolasta länteen. Ennen raiteenvaihtopaikan rakentamista, vuonna 2004 Inginmaalta poistettiin kaksi tasoristeystä ja niiden tilalle rakennettiin uusi Saunamäen ylikulkusilta, jonka alla sijaitsee myös liikennepaikan tekninen laitetila. Saunamäen liikennepaikka sijaitsee lähes 2 kilometriä paikasta, jossa Vantaalta Porvoon kautta Kouvolan Korialle kulkevan uuden rautatien eli ns. Itäradan olisi tarkoitus tulevaisuudessa liittyä nykyiseen Lahden ja Kouvolan väliseen rataosaan.Kymenlaakson maakuntakaava 2040 – Kymenlaakson Liitto == Lähteet == Luokka:Kouvolan rautatieliikennepaikat Luokka:Kuusankoski
Väinö Vainio (urheilija)

Väinö Niklas Vainio (14. toukokuuta 1912 Tampere – 2. huhtikuuta 1942 Tytärsaari) oli suomalainen yleisurheilija ja pesäpalloilija. https://www.pesis.fi/wp-content/uploads/2021/02/Vainio-Väinö.xlsx Hän edusti urallaan molemmissa lajeissa Tampereen Pyrintöä ja saavutti SM- kymmenottelumitaleita sekä viestijuoksun Suomen-mestaruuden. Väinö Vainio kilpaili 1930-luvun alussa yleisurheilun 10-ottelussa ja sijoittui vuosien 1932 ja 1933 SM-kisoissa kolmanneksi. Myöhemmin hän oli mukana vuonna 1940 Suomen mestaruuden voittaneessa Tampereen Pyrinnön pikaviestijoukkueessa, jossa hän juoksi toisen osuuden. Suomela oli ennen sotavuosia kauppaedustaja. Hän kaatui Jatkosodassa Suomenlahden Tytärsaarella käydyissä taisteluissa. Hän oli kaatuessaan korpraali Jalkaväkirykmentti 27:ssa. https://www.sotasampo.fi/fi/persons/person_p507848 == Lähteet == * Arponen, Antti O. & Kasila, Markku & Peltola, Vesa-Matti: He antoivat kaikkensa. Viime sodissa menehtyneet suomalaiset mestariurheilijat. Sivu 315. Kustannusosakeyhtiö Auditorium. 2014. ISBN 978-952-7043-03-5. Luokka:Suomalaiset yleisurheilun moniottelijat Luokka:Suomalaiset pikajuoksijat Luokka:Suomalaiset pesäpalloilijat Luokka:Suomalaiset toisessa maailmansodassa kaatuneet Luokka:Vuonna 1912 syntyneet Luokka:Vuonna 1942 kuolleet
Keski-Suomen vaakuna

Keski-Suomen vaakuna on Keski-Suomen maakunnan heraldinen tunnus. Vaakunan heraldinen selitys kuuluu: "Hopeisessa kentässä musta, punavaruksinen soidinmetso." Vaakunan on suunnitellut heraldikko Ahto Numminen Keski-Suomen maakuntaliiton tunnukseksi 1951 ja siitä tuli Keski-Suomen maakunnan tunnus vuoden 1997 lääniudistuksen myötä. Vuosina 1962-1997 sitä käytettiin osana Keski-Suomen läänin vaakunaa. Vaakunan värit, musta, hopea ja punainen, ovat peräisin Helsingin yliopiston Keskisuomalaisen osakunnan tunnusväreistä vuodelta 1932, ja niitä käytetään myös Keski-Suomen perinteisessä isännänviirissä. Keski-Suomen vaakunan pohjalta on tehty myös maakuntalippu, jossa soidinmetso on kuvattuna neliönmuotoisella, valkoisella taustalla. Metso on valittu Keski-Suomen maakuntalinnuksi vuonna 1985. == Galleria == Tiedosto:Keski-Suomen lääni.vaakuna.svg|Keski-Suomen läänin vaakuna, käytössä 1962-1997. Tiedosto:Keski-suomi lippu.svg|Keski-Suomen lippu. == Katso myös == * Keski-Suomen maakunnan kuntien vaakunat == Lähteet == * Iltanen, Jussi: Suomen kuntavaakunat (2013), Karttakeskus, ISBN 951-593-915-1 * === Viitteet === Luokka:Suomen maakuntien vaakunat Vaakuna
Väinö Vainio (täsmennyssivu)

Väinö Vainio -nimisiä henkilöitä ovat: * Väinö Vainio (1892–1989), suomalainen jääkärikenraalimajuri ja kirjailija * Väinö Lennart Vainio (1892–1912), suomalainen näytelmäkirjailija ja pakinoitsija * Väinö Vainio (1912–1942), suomalainen yleisurheilija ja pesäpalloilija.
Cherry Hills Village

Cherry Hills Village on kaupunki Arapahoen piirikunnassa Coloradon osavaltiossa Yhdysvalloissa. Sen väkiluku oli vuoden väestönlaskennassa 5 987. Cherry Hills Village sai kaupunkioikeudet 19. heinäkuuta 1945. == Väestö == Kaupungin asukkaista 92,2 prosenttia on valkoisia ja 1,77 prosenttia aasialaisia ja 0,673 prosenttia Pohjois-Amerikan alkuperäiskansoihin kuuluvia. 99 prosenttia asukkaista on Yhdysvaltain kansalaisia. Kaupungin väestön keski- ikä on 46,9 vuotta. ==Kuvia kaupungista== Tiedosto:Cherry Hills Country Club.JPG|Cherry Hills Country Clubin portti. Tiedosto:Harvest Bible Chapel, CHV.jpg|Harvest Bible Chapel. Tiedosto:OwenEstate.jpg|Owenin kartano. ==Lähteet== ===Viitteet=== ==Aiheesta muualla== * Kaupungin kotisivut Luokka:Coloradon kaupungit
Viestijuoksun Suomen-mestaruuskilpailut 1936

Viestijuoksun Suomen-mestaruuskilpailut 1936 järjestettiin 4.–5. heinäkuuta Tampereella. ==Yleisen sarjan mitalistit== ===Miehet=== Aika 1. osuus 2. osuus 3. osuus 4. osuus 4 × 100 m 1\. Kenttäurheilijat 42,6 (SE) Lauri Miettinen Urpo Vahtera Paavo Siikava Aarre Savolainen 2\. Turun Urheiluliitto 42,9 Kauko Simola A.Mäkelä Onni Vainio Aki Tammisto 3\. Viipurin Urheilijat 43,1 Erkki Pulliainen Aaro Laine Eino Koskinen Arvo Peippo 4 × 400 m 1\. Turun Urheiluliitto 3.26,9 Veikko Tolamo Harri Larva Jaakko Sauli Aki Tammisto 2\. Idrottsklubben-32 3.27,3 Erik Lindgren Tom Wiik Thure Hytönen Einar Fabricius 3\. Viipurin Urheilijat 3.29,8 Arvo Salmela Lars Salonen Jorma Suonivaara Eino Koskinen 4 × 800 m 1\. Oulun Pyrintö 7.57,6 Esa Kivekäs Onni Pyörälä Niilo Hartikka Helge Vänttilä 2\. Helsingin Poliisi-Voimailijat 7.59.8 Urho Mäki Kauko Pekuri Toivo Sarkama Paavo Mikkeli 3\. Pölläkkälän Ura 8.02,6 Ville Kouhia Tauno Kurki Iivari Heino Toivo Hoppania 4 × 1 500 m 1\. Helsingin Poliisi-Voimailijat 16.09,4 Lauri Lehtinen Urho Mäki Kauko Pekuri Toivo Sarkama 2\. Oulun Pyrintö 16.18,6 Oiva Lämsä Onni Pyörälä Helge Vänttilä Niilo Hartikka 3\. Pölläkkälän Ura 16.35,6 Ville Kouhia Tauno Kurki Iivari Heino Toivo Hoppania ==Lähteet== * * Luokka:Viestijuoksun Suomen-mestaruuskilpailut Luokka:Tampereen urheilutapahtumat Luokka:Vuoden 1936 yleisurheilu
Rafael Suvanto

Rafael Suvanto (28. kesäkuuta 1909 Turku – 9. maaliskuuta 1940 Kärstilänjärvi, Viipurin maalaiskunta) oli suomalainen tähtitieteilijä ja rehtori. Yrjö Väisälän apulaisena toiminut Rafael Suvanto löysi 18. maaliskuuta 1936 Iso- Heikkilän tähtitornissa asteroidin 1927 Suvanto, joka on myös nimetty hänen mukaansa. Suvanto toimi myöhemmin Naantalin yhteiskoulun rehtorina, mutta osallistui samalla planeettojen kiertoratojen laskentaan. Jalkaväkirykmentti 13:ssa luutnanttina palvellut Suvanto kaatui talvisodan aikana Summan lähistöllä. Hänet on haudattu Nousiaisiin, mutta hänen nimensä on myös kaatuneiden muistomerkissä Naantalissa.IAU Minor Planet Center : (1927) Suvanto = 1930 XN = 1936 FP Taivaanvahti : 1927 SuvantoSuomen sodissa 1939–1945 menehtyneet == Lähteet == Luokka:Suomalaiset tähtitieteilijät Luokka:Suomen koulujen rehtorit Luokka:Suomalaiset toisessa maailmansodassa kaatuneet Luokka:Vuonna 1909 syntyneet Luokka:Vuonna 1940 kuolleet
Viestijuoksun Suomen-mestaruuskilpailut 1937

Viestijuoksun Suomen-mestaruuskilpailut 1937 järjestettiin 11.–12. heinäkuuta Helsingissä Eläintarhan kentällä. ==Yleisen sarjan mitalistit== ===Miehet=== Aika 1. osuus 2. osuus 3. osuus 4. osuus 4 × 100 m 1\. Viipurin Urheilijat 42,7 Viljo Miettinen Vilho Aroniemi Aaro Laine Erkki Pulliainen 2\. Turun Urheiluliitto 43,4 Kauko Simola Jaakko Sauli Eino Laaka Aki Tammisto 3\. Kenttäurheilijat 43,8 O.Laaksonen Urpo Vahtera Anton Salmenkylä Paavo Siikava 4 × 400 m 1\. Helsingin IFK 3.22,9 Bengt Rosenlund Bror Olofsson Runar Björklöf Bertel Storskrubb 2\. Turun Urheiluliitto 3.25,3 Jaakko Sauli T.Peltola Siivo Jokinen Aki Tammisto 3\. Idrottsklubben-32 3.26,7 Erik Lindgren Einar Fabricius Thure Hytönen Torsten Avellan 4 × 800 m 1\. Helsingin Kisa-Veikot 7.56,9 Arno Schüller Sakari Aarniala Taisto Mäki Martti Matilainen 2\. Oulun Pyrintö 7.57,0 Eino Pikkarainen Onni Pyörälä Esa Kivekäs Niilo Hartikka 3\. Tampereen Pyrintö 8.01,3 Eino Suhonen Aarne Alaja Hannes Piispanen Veikko Strömbeck 4 × 1 500 m 1\. Helsingin Poliisi-Voimailijat 16.23,6 Urho Mäki Lauri Lehtinen Kaarlo Tuominen Toivo Sarkama 2\. Helsingin Kisa-Veikot 16.31,7 Emil Kukkonen Taisto Mäki Timo Lehtovaara Martti Matilainen 3\. Turun Urheiluliitto 16.31,8 Erik Vaine Tauno Hjelt Aarno Nummelin Arvo Suomela ==Lähteet== * * Luokka:Viestijuoksun Suomen- mestaruuskilpailut Luokka:Helsingin urheilutapahtumat Luokka:Vuoden 1937 yleisurheilu
Lars Wilhelm Åberg

Lars Wilhelm Åberg (19. joulukuuta 1879 Hausjärvi – 21. tammikuuta 1942 Helsinki) oli suomalainen insinööri joka toimi Wärtsilän toimitusjohtajana ja oli mukana perustamassa Suomen Autoteollisuutta.Ylioppilasmatrikkeli 1853–1899 Åbergin vanhemmat olivat rakennusmestari, varikonjohtaja Lars Erik Åberg ja Mathilda Maria Rosvall. Hän pääsi ylioppilaaksi 1898 Helsingin ruotsalaisesta reaalilyseosta ja suoritti insinööritutkinnon Polyteknillisessä opistossa 1902. Tämän jälkeen Åberg opiskeli vielä vuoden ajan Dresdenissä Saksassa. Åberg oli kone- ja sähköinsinöörinä eri yrityksissä ja hän oli Helsingin sähkölaitoksen toimitusjohtajana 1916–1918 sekä toimitusjohtajana Ab Wärtsilä Oy:ssä, Ab Hämekoski-yhtiössä ja Ab Karelia Woodissa vuosina 1918–1926. Åberg joutui eroamaan Wärtsilän toimitusjohtajan paikalta huhtikuussa 1926 sen jälkeen kun yhtiön tappio oli vuonna 1925 ollut 1,6 miljoonaa markkaa velkojen noustessa 46 miljoonaan markkaan ja vuotuisen myynnin ollessa vain 16 miljoonaa markkaa. Åbergin seuraajaksi tuli Wilhelm Wahlforss. Åberg toimi maaliskuusta 1926 alkaen helsinkiläisen linja-autojen koreja ja kuorma-autojen hyttejä valmistaneen, vuonna 1923 perustetun Oy Autokoritehdas-yhtiön johtokunnan puheenjohtajana. Tämä yhtiö ja toinen helsinkiläinen autonkorivalmistaja Oy Autoteollisuus-Bilindustri Ab yhdistyivät huhtikuussa 1931 muodostaen Oy Suomen Autoteollisuus Ab-yhtiön, jossa Åberg oli yhtenä osakkeenomistajana. Uuden yhtiön perustajiin kuuluivat Åbergin lisäksi Emil Anton Winckelmann ja Karl Arthur Nordgren. Yhtiön toimitusjohtajaksi valittiin John Hellsten ja teknilliseksi johtajaksi Tor Nessling. Åberg oli naimisissa vuodesta 1914 lääketieteen lisensiaatti Sylvi Helena Antmanin kanssa. == Lähteet == Luokka:Suomalaiset yritysjohtajat Luokka:Suomalaiset insinöörit Luokka:Helen Luokka:Wärtsilä Luokka:Sisu Luokka:Vuonna 1879 syntyneet Luokka:Vuonna 1942 kuolleet
Witold Baran

Witold Stanisław Baran (29. heinäkuuta 1939 Chmielów – 22. kesäkuuta 2020 Bydgoszcz) oli puolalainen keskimatkojen juoksija. Baran saavutti 1 500 metrillä EM-hopeaa Belgradissa 1962. Tokion kesäolympialaisissa 1964 hän sijoittui samalla matkalla kuudenneksi. Baran kuoli 80-vuotiaana 22. kesäkuuta 2020.https://sport.interia.pl/lekkoatletyka/news-zmarl-witold-baran-czlonek- lekkoatletycznego-wunderteamu,nId,4570887https://zestadionu.pl/nie- zyje-230620-pb-zwizek-przekaza-najgorsze-wiesciOlympedia == Lähteet == * === Viitteet === == Aiheesta muualla == * Luokka:Puolalaiset keskimatkojen juoksijat Luokka:Vuonna 1939 syntyneet Luokka:Vuonna 2020 kuolleet
Jaakko Sauli

Jaakko Jalmari Sauli (29. syyskuuta 1911 Tampere – 12. maaliskuuta 1940 Säkkijärvi) oli suomalainen pika- ja keskimatkojen juoksija. Hän edusti urallaan Turun Urheiluliittoa (TuUL). Jaakko Sauli nousi kansalliselle huipulle TuUL:n 4 x 400 metrin viestinviejänä. Hän oli voittamassa kahta viestikultaa seuralleen 1935 ja 1936. Vuonna 1937 hän oli TuUL:n hopeaa voittaneessa viestijoukkueessa. Ennätyksensä 11,2 hän saavutti 100 metrillä niin 1935 ja 1936. Vuonna 1936 hän juoksi 200 metrin ennätyksekseen 22,6 ja 400 metrin 51,4. Jaakko Sauli tuli tunnetuksi 30. heinäkuuta 1939 tapahtumasta Hämeenlinnan Aulangolla, jossa hän toimi Rikas tyttö -elokuvan näyttelijän Sirkka Sarin kavaljeerina ohjaaja Valentin Vaalan kutsusta. Ilta oli traaginen, sillä Sari putosi illan aikana näköalatasanteeksi luulemansa savupiipun kautta alas lämmityskeskukseen saaden surmansa. Monenlaisia epäilyksiä onnettomuuden yhetydessä esitettiin, ja Saulikin sai aiheettomasti epäilyksen asiassa, vaikka ei ollut onnettomuushetkellä ylhäällä. Sauli valmistui vuonna 1930 ylioppilaaksi Turussa ja kävi sen jälkeen Kadettikoulun vuosina 1931-1933. Talvisodassa hän oli luutnantin arvoisena komppanianpäällikkö Polkupyöräpataljoona 5:ssä. Hän haavoittui Talvisodan loppuvaiheessa 11. maaliskuuta 1940 Säkkijärven Nisalahdessa ja kuoli seuraavana päivänä kenttäsairaalassa. Jaakko Saulin isä Jalmari Sauli oli yleissurheilija, joka osallistui vuoden 1908 Lontoon olympialaisten keihäänheittoon ja kuulantyöntöön. Jalmari Sauli oli siviiliurallaan usean lehden päätoimittaja ja kirjailija. ==Lähteet== * Arponen, Antti O. & Kasila, Markku & Peltola, Vesa-Matti: He antoivat kaikkensa. Viime sodissa menehtyneet suomalaiset mestariurheilijat. Kustannusosakeyhtiö Auditorium. 2014. ISBN 978-952-7043-03-5. == Viitteet == Luokka:Suomalaiset keskimatkojen juoksijat Luokka:Suomalaiset pikajuoksijat Luokka:Suomalaiset upseerit Luokka:Suomalaiset toisessa maailmansodassa kaatuneet Luokka:Vuonna 1911 syntyneet Luokka:Vuonna 1940 kuolleet
Tove (elokuva)

Tove on vuonna 2020 ensi-iltansa saanut suomalainen elämäkerrallinen draamaelokuva taiteilija Tove Janssonista. Elokuvan on ohjannut Zaida Bergroth ja sen on käsikirjoittanut Eeva Putro. Janssonin roolia näyttelee Alma Pöysti. Muissa päärooleissa esiintyvät Krista Kosonen, Shanti Roney, Joanna Haartti, Kajsa Ernst, Robert Enckell, Jakob Öhrman ja Eeva Putro. Elokuva ajoittuu Janssonin elämässä sota-ajasta 1950-luvun puoliväliin. Elokuvan budjetti oli 3,4 miljoonaa euroa, mikä tekee siitä Suomen toiseksi kalleimman elokuvan vuoden 2017 Tuntemattoman sotilaan jälkeen. Tove sai ensi-iltansa 2. lokakuuta 2020. Elokuva esitettiin myös Toronton elokuvajuhlilla syyskuussa 2020. Lokakuun 2020 aikana Tove myytiin ulkomaille muihin Pohjoismaihin, Baltian maihin, Venäjälle, Etelä-Koreaan ja Japaniin.Pekka Torvinen: Tove-elokuva on rikkomassa ennätyksiä. Aamulehti 4. marraskuuta 2020, Kulttuuri s. B16. Sanoma Media. Marraskuun alkuun 2020 mennessä elokuvan oli nähnyt jo yli 100 000 ihmistä, mikä tekee siitä katsotuimman suomenruotsalaisen elokuvan 40 vuoteen. Tove valittiin Suomen ehdokkaaksi parhaan kansainvälisen elokuvan Oscar- palkinnon saajaksi, mutta ei lopulta päässyt Oscar-ehdokkaaksi. Elokuva palkittiin vuoden 2021 Jussi-gaalassa parhaan elokuvan Jussilla, ja kaikkiaan se sai seitsemän palkintoa – enemmän kuin yksikään suomenruotsalainen elokuva aiemmin. Sillä oli myös eniten ehdokkuuksia, kymmenen. Parhaan elokuvan lisäksi Tove voitti ohjauksen, naispääosan, kuvauksen, puvustuksen, maskeerauksen ja lavastuksen palkinnon. == Näyttelijät == Alma Pöysti on esittänyt Tove Janssonia myös teatterissa. == Arvosteluja == Helsingin Sanomat Juho Typpö Hufvudstadsbladet Martina Moliis-Mellberg ==Lähteet== Luokka:Zaida Bergrothin ohjaamat elokuvat Luokka:Vuoden 2020 suomalaiset elokuvat Luokka:Suomalaiset elämäkertaelokuvat Luokka:Tove Jansson Luokka:Suomalaiset draamaelokuvat
Rio Blancon piirikunta

Rio Blancon piirikunta () on Yhdysvaltojen Coloradon osavaltiossa sijaitseva piirikunta. Sen väkiluku oli 6 324 vuonna 2019. Piirikunnan hallintokeskus on Meekerin kunta. Piirikunta on perustettu 25. maaliskuuta 1889. == Lähteet == == Aiheesta muualla == Luokka:Coloradon piirikunnat
Moffatin piirikunta

Moffatin piirikunta () on Yhdysvaltojen Coloradon osavaltiossa sijaitseva piirikunta. Sen väkiluku oli 13 283 vuonna 2019. Piirikunnan hallintokeskus on Craigin kunta. Piirikunta on perustettu 27. helmikuuta 1911. == Lähteet == == Aiheesta muualla == Luokka:Coloradon piirikunnat
Emil Kukkonen

Emil Kukkonen (1. maaliskuuta 1908 Iisalmen maalaiskunta – 16. maaliskuuta 1940 Tampere) oli suomalainen kestävyysjuoksija. Hän edusti urallaan aluksi kotiseutunsa Iisalmen Visaa ja muutettuaan Helsinkiin vuodesta 1934 lähtien Helsingin Kisa-Veikkoja (HKV) ja saavutti HKV:n riveissä henkilökohtaisten SM- mitalien lisäksi viestimitaleja. Kukkonen kilpaili 1930-luvulla yleisurheilun SM-kisoissa ja saavutti ratajuoksijana 10 000 metrillä SM-hopeaa 1931 sekä pronssia 1932 ja 1935. Hän sijoittui vuonna 1933 neljänneksi ja 1934 viidenneksi. Hän oli mukana kesällä 1932 olympialaisten valintakilpailuissa Helsingissä sijoittuen toiseksi Jonne Torikan jäljessä ajalla 31.47,5, joka jäikin hänen uransa parhaaksi 10 000 metrin ajaksi. Häntä ei kuitenkaan valittu Los Angelesin olympiajoukkueeseen, sillä sinne valittiin katsastuksissa muita matkoja juosseet Volmari Iso-Hollo, Paavo Nurmi ja Lauri Virtanen. Myöhemmin hän sai vielä vuoden 1936 25 kilometrin maantiejuoksussa SM-pronssia. Vuoden 1937 SM-rataviesteissä hän oli mukana HKV:n nelikossa, joka sijoittui toiseksi 4 x 1 500 metrillä. Maastojuoksun SM-kisoissa 1934 hän saavutti SM-hopeaa 8 km:n pituisella matkalla. Vuoden 1937 SM-maastojen pitemmällä matkalla hän oli kolmas. Vuoden 1939 SM-maastoissa hän oli mukana joukkuemestaruuden voittaneessa HKV:n joukkueessa, jossa muina jäseninä olivat Matti Laihoranta ja Veikko Tuominen. Kukkonen oli ennen sotavuosia kauppa- apulaisena. Hän haavoittui Talvisodan loppuvaiheessa 16. helmikuuta 1940 partioretkellä Kuolemajärven Muurilassa. Hän oli haavoittuessaan sotamies Jalkaväkirykmentti 11:ssa eli Ässärykmentissä. Hän kuoli kuukauden kuluttua eli 16. maaliskuuta sotasairaalassa Tampereella. ==Lähteet== * Arponen, Antti O. & Kasila, Markku & Peltola, Vesa-Matti: He antoivat kaikkensa. Viime sodissa menehtyneet suomalaiset mestariurheilijat. Kustannusosakeyhtiö Auditorium. 2014. ISBN 978-952-7043-03-5. == Viitteet == Luokka:Suomalaiset kestävyysjuoksijat Luokka:Suomalaiset maastojuoksijat Luokka:Suomalaiset toisessa maailmansodassa kaatuneet Luokka:Vuonna 1908 syntyneet Luokka:Vuonna 1940 kuolleet
Routtin piirikunta

Routtin piirikunta () on Yhdysvaltojen Coloradon osavaltiossa sijaitseva piirikunta. Sen väkiluku oli 25 638 vuonna 2019. Piirikunnan hallintokeskus on Steamboat Springsin kaupunki. Piirikunta on perustettu 29. tammikuuta 1877. == Lähteet == == Aiheesta muualla == Luokka:Coloradon piirikunnat
Larimerin piirikunta

Larimerin piirikunta () on Yhdysvaltojen Coloradon osavaltiossa sijaitseva piirikunta. Sen väkiluku oli 356 899 vuonna 2019. Piirikunnan hallintokeskus on Fort Collinsin kaupunki. Piirikunta on perustettu 1. marraskuuta 1861. == Lähteet == == Aiheesta muualla == Luokka:Coloradon piirikunnat
Jacksonin piirikunta (Colorado)

Jacksonin piirikunta () on Yhdysvaltojen Coloradon osavaltiossa sijaitseva piirikunta. Sen väkiluku oli 1 392 vuonna 2019. Piirikunnan hallintokeskus on Waldenin kunta. Piirikunta on perustettu 5. toukokuuta 1909. == Lähteet == == Aiheesta muualla == Luokka:Coloradon piirikunnat
Sedgwickin piirikunta (Colorado)

Sedgwickin piirikunta () on Yhdysvaltojen Coloradon osavaltiossa sijaitseva piirikunta. Sen väkiluku oli 2 248 vuonna 2019. Piirikunnan hallintokeskus on Julesburgin kunta. Piirikunta on perustettu 9. huhtikuuta 1889. == Lähteet == == Aiheesta muualla == Luokka:Coloradon piirikunnat
Ōmachi

Ōmachi () on Japanin kaupunki Honshūn saarella Chūbun tai Kōshin’etsun alueella Naganon prefektuurissa. Se sijaitsee sisämaassa prefektuurin luoteisosassa Matsumoton altaan pohjoisreunalla. Kaupunkiin kuuluu laajoja alueita Hidavuorilta, muun muassa huomiota herättävä Yarivuori. Kaupungin keskusta on rakentunut Takasejoen varrelle. Ōmachissa on 26 975 asukasta (toukokuussa 2020) ja sen pinta-ala on 565,15 neliökilometriä. Kamakura- kaudella Ōmachiin syntyi kyläasutus Nishina-klaanin residenssin ympärille. Myöhemmin Edo-kaudella se kehittyi markkinapaikkana ja yhtenä Chikuni-kaidō- tiereitin postiasemista. 1930-luvulla sinne sijoittui vesivoimaa hyödyntävää alumiinin tuotantoa ja tekstiiliteollisuutta. Kaupunkioikeudet Ōmachille myönnettiin vuonna 1954, kun Ōmachin maaseutukaupunkiin liitettiin kolme muuta kuntaa. Sittemmin kaupungin teollisuus on taantunut ja merkittävimmäksi elinkeinoksi on noussut turismi. Ōmachi on tukikohta ympäröiville vuoristoalueille suuntautuvalle kiipeilylle. Kaupungissa toimii useita laskettelukeskuksia sekä Ōmachin, Kuzun ja Yutaman kuumat lähteet (onsen). Kaupunki laajeni huomattavasti vuonna 2006, kun siihen yhdistettiin Miasan ja Yasakan kyläkunnat. Ōmachin rakennettuun kulttuuriperintöön kuuluvat Nishina Shinmei-gūn šintolainen pyhäkkö, jonka päähalli on valittu Japanin kansallisaarteeksi, Nyakuichiōji-jinjan pyhäkkö ja Jōren-jin buddhalainen temppeli. Luonnonnähtävyyksiä ovat esimerkiksi Nishinan kolme järveä ja Takasejoen yläjuoksu tekojärvineen. Osa kaupungin alueesta kuuluu Chūbu- sangakun kansallispuistoon. Ōmachia palvelee JR Higashi-Nihonin Ōito-linja. Tateyama-Kurobe-alppitie liittää sen Hidavuorten yli Toyaman kaupunkiin. == Kuvia == Tiedosto:Mount Kashimayari from Mount Jii (2018-07-14).jpg|Kashimayarivuori Jiivuorelta Tiedosto:Shinano-Omachi Station10n4440.jpg|Shinano-Ōmachin rautatieasema Tiedosto:冬の青木湖02.jpg|Aokijärvi talvella Tiedosto:Omachi onsen- kyo05s3.jpg|Ōmachin onsen-kylää == Lähteet == == Aiheesta muualla == * Kaupungin internetsivut Luokka:Naganon prefektuurin kaupungit
Loganin piirikunta (Colorado)

Loganin piirikunta () on Yhdysvaltojen Coloradon osavaltiossa sijaitseva piirikunta. Sen väkiluku oli 22 409 vuonna 2019. Piirikunnan hallintokeskus on Sterlingin kaupunki. Piirikunta on perustettu 25. helmikuuta 1887. == Lähteet == == Aiheesta muualla == Luokka:Coloradon piirikunnat
Nahitan Nández

Nahitan Nández (s. 28. joulukuuta 1995 Punta del Este) on uruguaylainen jalkapalloilija, pelipaikaltaan keskikenttäpelaaja. Hän on pituudeltaan 172-senttimetrinen. Hän edustaa Italian Serie A:ssa pelaavaa Cagliaria ja pelaa myös Uruguayn maajoukkueessa. Nández edusti kotimaansa pääsarjassa Peñarolia kausina 2014–2017 ja naapurimaansa Argentiinan pääsarjassa Boca Juniorsia kausina 2017–2019. Elokuussa 2019 hän siirtyi italialaisseura Cagliariin, jossa hän on pelannut 25 Serie A -ottelua ja tehnyt maalin lokakuussa 2019 Torinoa vastaan tasapeliin päättyneessä vierasottelussa. Nández pelasi Uruguayn alle 20-vuotiaiden maajoukkueessa muun muassa ikäluokan MM-kilpailuissa 2015 joukkueen kapteenina. Uruguayn A-maajoukkueessa hän pelasi ensimmäisen kerran syyskuussa 2015 ystävyysottelussa Costa Ricaa vastaan. MM-kilpailuissa 2018 hän pelasi Uruguayn kaikki viisi ottelua, joista neljä kertaa avauskokoonpanossa. Uruguay ylsi puolivälieriin, joissa se hävisi Ranskalle. Copa Américassa 2019 Nández pelasi joukkueensa kaikissa neljässä ottelussa. Hän on toukokuun 2020 loppuun mennessä pelannut 31 A-maaottelua, joista 19 ottelua avauskokoonpanossa. Maaleja hän ei ole maaotteluissa tehnyt. == Lähteet == Luokka:Uruguaylaiset jalkapalloilijat Luokka:Vuonna 1995 syntyneet Luokka:Elävät henkilöt
Sade (nimi)

Sade on Suomessa käytetty naisen etunimi. Se voidaan tulkita suomenkieliseksi, luontoaiheiseksi etunimeksi, jollaisia ovat myös esimerkiksi Pyry ja Tuisku. Toisaalta Sade voi olla myös lyhentymä jo 1800-luvulla käytetyistä nimistä Sadelma ja Sadetta. Digi- ja väestötietoviraston etunimitilastosta selviää, että 1800-luvulla syntyneitä Sade-nimisiä henkilöitä on ollut Suomessa ainakin yksi. Sade-nimi alkoi selvästi yleistyä 1980-luvulla, mihin lienee vaikuttanut taiteilijanimellä Sade Adu tunnettu englantilainen laulaja. Kesäkuuhun 2020 mennessä Sade on ollut virallisena etunimenä noin 500 naisella tai tytöllä. Suurin osa heistä on syntynyt 2000- tai 2010-luvulla. Sadella ei ole suomalaista, suomenruotsalaista eikä ortodoksista nimipäivää. Koirien nimipäiväluettelossa Saden nimipäivä on 26. marraskuuta. == Tunnettuja Sadeja == * Sade Adu, oik. Helen Folasade Adu (s. 1959), englantilainen laulaja- lauluntekijä * Sade Kahra (s. 1974), ruotsinsuomalainen valokuvaaja == Lähteet == ==Aiheesta muualla== * Etunimien taivutus: Sade (Kotimaisten kielten keskuksen verkkojulkaisu) Luokka:Etunimet
Phillipsin piirikunta (Colorado)

Phillipsin piirikunta () on Yhdysvaltojen Coloradon osavaltiossa sijaitseva piirikunta. Sen väkiluku oli 4 265 vuonna 2019. Piirikunnan hallintokeskus on Holyoken kaupunki. Piirikunta on perustettu 27. maaliskuuta 1889. == Lähteet == == Aiheesta muualla == Luokka:Coloradon piirikunnat
Wright Flyer

Wright Flyer oli ensimmäinen ilmaa painavampi ja moottoroitu lentokone, jolla tehtiin lentäjän kontrolloima lento. Koneen rakensivat Wrightin veljekset, jotka lensivät sillä 17. joulukuuta 1903 lähellä Pohjois-Carolinan Kitty Hawkia. Veljekset lensivät koneella vuorotellen yhteensä neljä kertaa. Pisin lento kesti 59 sekuntia ja oli pituudeltaan 260 metriä. Lentäjä makasi kaksitasokoneen alemmalla siivellä ja ohjasi konetta liikuttamalla lonkkiaan vasemmalle tai oikealle. Koneessa oli alumiinista valmistettu 12-hevosvoimainen moottori ja painovoimainen polttoaineen syöttö, se painoi 274 kilogrammaa, ja sen siipien kärkiväli oli 12,3 metriä. Neljännen lennon jälkeen tuulenpuuska kaatoi ja vaurioitti koneen, eikä sillä lennetty enää koskaan. Maailman ensimmäisestä lennosta ei olla täysin yksimielisiä: joidenkin mielestä sen teki Wrightin veljesten sijasta brasilialainen Alberto Santos-Dumont tai saksalaissyntyinen Gustave Whitehead. Wrightit rakensivat myös Flyer II:n ja Flyer III:n. ==Lähteet== == Aiheesta muualla == Luokka:1900-vuosikymmenen ilma-alukset
Akti (filosofia)

Akti on filosofiassa käytetty termi tarkoitukselliselle toiminalle tai teolle. Agentti eli toimija voi aktin välityksellä pyrkiä vuorovaikuttamaan ympäristönsä kanssa tai havainnoimaan sitä. Akti voi olla esimerkiksi pallon heittäminen tai havainnon tekeminen pallosta. Aktissa agentti on aktiivinen osapuoli, näin ollen esimerkiksi huomatuksi tuleminen ei ole akti jos agentti ei ole tarkoituksellisesti näyttäytynyt tarkoituksenaan tulla huomatuksi. Jos samassa tilanteessa agentti päättää piiloutua estääkseen huomatuksi tulemisen, hän on myös suorittanut aktin. Tarkoituksellista tekemättä jättämistä taas kutsutaan omissioksi. Akti on keskeinen termi seurausetiikassa koska siinä yleisesti pohditaan erilaisten tekojen seurauksia, niiden tekemistä ja periaatteita jotka ohjaavat tekoja. Toimijaa, joka on tietoinen aktiensa seurauksista kutsutaan moraaliseksi agentiksi. == Lähteet == ==Aiheesta muualla== *Dizionario di filosofia (2009): Atto (treccani.it/enciclopedia) Luokka:Seurausetiikka
Stoney

Stoney on Post Malonen vuonna 2016 julkaistu ensimmäinen albumi. Kappaleilla vierailevat muun muassa Justin Bieber ja Quavo. Stoney pääsi parhaimmillaan Billboard 200-listan sijalle 4. "Congratulations" oli albumin suosituin biisi, joka julkaistiin 4. marraskuuta 2016. Biisi myi timanttia Recording Industry Association of America (RIAA) järjestön mukaan. Post julkaisi 14. elokuuta 2015 albumin ensimmäisen singlen nimeltä "White Iverson", joka myi 5x platinaa Recording Industry Association of America (RIAA) järjestön mukaan. "Too Young" oli albumin toinen single, joka julkaistiin 9. lokakuuta 2015. "Too Young" myi platinaa Recording Industry Association of America (RIAA) järjestön mukaan. Kolmas single "Go Flex" julkaistiin 21. huhtikuuta 2016 ja neljäs sekä viimeinen single "Deja Vu" feat. Justin Bieber julkaistiin 9. syyskuuta 2016. "Go Flex" myi 3x platinaa ja "Deja Vu" myi platinaa Recording Industry Association of America (RIAA) järjestön mukaan. == Kappaleet == # # # # # # # # # # # # # # === Deluxe edition bonuskappaleet === # * # # # Luokka:Vuoden 2016 albumit
Alice Lenshina

Alice Lenshina (Alice Mulenga Mubisha, 1924–1978) oli sambialainen uskonnollinen johtaja, jonka perustama auktoriteettien vastainen Lumpa-kirkko nousi merkittäväksi poliittiseksi tekijäksi. Lopulta kirkon kannattajien ja hallitsevan UNIP-puolueen väliset yhteenotot johtivat noin 700 ihmisen kuolemaan. Lenshina itse pidätettiin ja hän kuoli Lusakassa vuonna 1978. ==Elämäkerta== Alice Lenshina eli alkuperäiseltä nimeltään Alice Mulenga Mubisha syntyi vuonna 1924 tuolloisessa Pohjois-Rhodesiassa eli nykyisessä Sambiassa. Etniseltä taustaltaan hän oli bemba. 1950-luvulla hän ajautui kahnauksiin Lubwan presbyteriaanisen kirkon lähetyssaarnaajien kanssa. Tämän jälkeen hän perusti Lumpa-kirkon ja otti kuningatarta tarkoittavan nimen Lenshina. Lenshina tunnettiin etenkin näyistään, joista kertovat tarinat houkuttelivat nopeasti Lumpa-kirkkolle suuren joukon seuraajia. Lenshinan kirkon oppeihin kuului myös kaikenlaisten auktoriteettien hylkääminen. Kirkko vastusti niin brittiläistä virkamaahallintoa, kuin alueen perinteisiä heimopäällikköjäkin. Sambian itsenäistyessä vuonna 1964 kirkko vastusti myös uutta valtiota. Suuren kannattajajoukkonsa takia Lenshinan kirkosta nousi nopeasti myös merkittävä poliittinen tekijä. Sambian itsenäistyttyä maan johtoon nousi United National Independence Party eli UNIP. UNIP näki Lenshinan merkittävänä uhkana omalle hallinnolleen. Lenshina oli esimerkiksi käskenyt kannattajansa polttamaan puolueen jäsenkirjansa. Lenshinan ja UNIP:n kannattajien välillä puhkesi väkivaltaisia yhteenottoja. UNIP:n jäsenet polttivat Lenshinan kannattajien taloja ja Lenshinan kannattajat vastasivat kostoiskuin esimerkiksi surmaamalla UNIP:njäseniä. Valtion puuttuessa asioihin väkivaltaisuudet kiihtyivät ja lopulta noin 700 Lenshinan kannattajaa oli saanut surmansa. Lenshina itse pidätettiin ja Lumpa-kirkko kiellettiin. Lenshina vapautui vuonna 1975. Hän uhmasi kirkolleen asetettua toimintakieltoa ja jatkoi saarnaamista. Hänet pidätettiin uudelleen vuonna 1977. Lopulta hänen ei sallittu poistua Lusakasta, jossa hän kuoli vuonna 1978. ==Lähteet== Luokka:Sambialaiset henkilöt Luokka:Uskonnolliset johtajat Luokka:Vuonna 1924 syntyneet Luokka:Vuonna 1978 kuolleet
Jeti (elokuva)

Jeti () on vuonna 2019 julkaistu yhdysvaltalainen 3D-tietokoneanimoitu lasten komediaelokuva, jonka on tuottanut DreamWorks Animation. Universal Pictures julkaisi elokuvan elokuvateattereissa Yhdysvalloissa 27. syyskuuta 2019. Suomessa elokuvan ensi-ilta oli 16. lokakuuta 2019. == Näyttelijät == === Englanninkieliset äänet === === Suomenkieliset äänet === == Lähteet == Luokka:Vuoden 2019 yhdysvaltalaiset elokuvat Luokka:Universal Picturesin elokuvat Luokka:DreamWorksin elokuvat Luokka:Yhdysvaltalaiset animaatioelokuvat Luokka:3D-elokuvat
Kustavilainen aika

Kustavilainen aika on Ruotsin ja Suomen historiassa aikakausi kuningas Kustaa III:n ensimmäisestä vallankaappauksesta vuonna 1772 aina Kustaa IV Aadolfin valtakauden päättymiseen vuoden 1809 vallankaappauksessa.Historia:kustavilainen aika. Tieteen termipankki 25.6.2020 Se seuraa Ruotsin historiassa vapaudenaikaa. Vapaudenaika päättyi Kustaa III:n noustua valtaan, kun kuningas elokuussa 1772 pakotti valtiopäivät hyväksymään uuden hallitusmuodon, joka lisäsi kuninkaan valtaa säätyjen ja valtaneuvoston kustannuksella. Siitä alkanutta aikakautta kutsutaan kustavilaiseksi ajaksi.Historia:vapaudenaika. Tieteen termipankki 25.6.2020 Kustavilaisen ajan sivistys rakentui osittain erilaiselle pohjalle kuin vapaudenajan. Pääpaino siirtyi luonnontieteistä enemmän humanistiselle puolelle. Suomessa merkittäväksi muodostui Turun akatemiassa harjoitettu oman kansan tutkimus. Se kohdistui Suomen kansaan, kansanrunouteen, historiaan ja suomalaisten alkuperään. Tutkijoista on ennen muita mainittava Henrik Gabriel Porthan. Kustavilaisella ajalla säätyjako alkoi vähitellen murentua. Aateli muuttui alkuperältään ja koostumukseltaan kirjavaksi: myös pappeja, tiedemiehiä ja kauppiaita aateloitiin. Lisäksi on monet kustavilaisen kulttuurielämän merkkihenkilöt tai muuten sivistyneet ja jopa varakkaat henkilöt olivat aatelittomia tai kokonaan säätyjaon ulkopuolella.Mäntylä s. 346–347. Aikakauteen liittyy taidehistoriallinen kustavilainen tyyli.Taidehistoria:kustavilainen tyyli. Tieteen termipankki 25.6.2020Suomen taidehistorian runkomoniste, s. 16, 20 == Lähteet == Luokka:Ruotsin historia Luokka:Suomen historia
Anders af Kullberg

Anders Karlsson af Kullberg (1771–1851) oli ruotsalainen kirjailija, virkamies ja piispa. Kullberg toimi ensin useissa viroissa, ennen kuin hänestä tuli 1830 Kalmarin hiippakunnan piispa. Runoteos Poetiska försök ilmestyi 1816. Kullberg oli myöhäiskustavilaisen ajan suosituimpia edustajia. Omaperäistä runoilijanlahjaa hänellä ei ollut, mutta runojen rakenne on taipuisa ja varma. Kullberg valittiin Ruotsin akatemiaan 1817, ja hän sai aatelisarvon 1818, jolloin nimeen tuli lisä ”af”. Anders af Kullbergin poika oli kirjailija Karl af Kullberg. == Lähteet == ==Aiheesta muualla== * Anders af Kullberg, Poetiska försök, (Runeberg.org) Luokka:Ruotsalaiset kirjailijat Luokka:Vuonna 1771 syntyneet Luokka:Vuonna 1851 kuolleet Luokka:Ruotsin kirkon piispat ja arkkipiispat
Karl af Kullberg

Karl Anders af Kullberg (1813–1857) oli ruotsalainen kirjailija. Kullbergin tyyli on leikkisä, sukkela ja loistelias. Hänen runsaasta tuotannostaan mainittakoon Carl Gustaf Wrangel (1833), En ung mans memoirer (1835–1836), Gustaf III och hans hof ( 1838–1839), Domaren (1842), Minnen från en vistelse i Stockholm åren 1844–45 af Francois Rouel. öfversättning af A. O. (1847), joka vasta vuosien kuluttua paljastui huijaukseksi ja oli siis Kullbergin itsensä kirjoittama; Stycken på vers (1847), Samlade smärre berättelser och skizzer (1847–1848) ja näytelmä Svenskarne i Neapel (1836). Hän toimitti 1836–1838 Freja-lehteä. Karl af Kullbergin isä oli piispa Anders af Kullberg. == Lähteet == ==Aiheesta muualla== Luokka:Ruotsalaiset kirjailijat Luokka:Vuonna 1813 syntyneet Luokka:Vuonna 1857 kuolleet